ญี่ปุ่นป่วยโควิดล้นโรงพยาบาล โอกินาวา ประกาศสถานการณ์ฉุกเฉิน
จังหวัดโอกินาวาประกาศสถานการณ์ฉุกเฉิน หลังยอดโควิดพุ่ง ส่วนโตเกียวยังอ่วม ป่วยเพิ่ม 400 รายสำนักข่าว ซีเอ็นเอ และ เดอะ สเตรตส์ไทมส์ รายงานว่า นายเดนนี ทามากิ ผู้ว่าการจังหวัดโอกินาวา ประเทศญี่ปุ่น ประกาศสถานการณ์ฉุกเฉินในจังหวัดโอกินาวา เป็นเวลา 2 สัปดาห์ ตั้งแต่เมื่อวันที่ 1 สิงหาคม 2563หลังยอดผู้ป่วยโควิด-19 รายใหม่พุ่งจนล้นโรงพยาบาล ซึ่งผู้ป่วยส่วนใหญ่ถูกพบในฐานทัพของสหรัฐฯ ทางการจึงขอความร่วมมือประชาชนและภาคธุรกิจให้ร่วมมือกันต่อสู้กับการแพร่ระบาดของโรคโควิด-19 ระลอกที่สอง โดยหลีกเลี่ยงการออกนอกบ้านหากไม่มีความจำเป็น พร้อมทั้งจำกัดเวลาทำการของร้านอาหาร(ภาพประกอบ กรุงโตเกียว ญี่ปุ่น)เมื่อวันศุกร์ที่ผ่านมา (31 กรกฎาคม 63) จังหวัดโอกินาวาพบผู้ป่วยโควิด-19 รายใหม่เพิ่ม 71 ราย ทำให้ยอดผู้ป่วยรวมขยับขึ้นเป็น 390 ราย ในจำนวนนี้มาจากฐานทัพสหรัฐฯ 248 ราย ทำให้เกิดความตึงเครียดระหว่างเจ้าหน้าที่ท้องถิ่นที่ระบุว่ารู้สึกช็อกกับตัวเลขที่พุ่งสูงขึ้นทั้งนี้จังหวัดโอกินาวามีทหารเรือสหรัฐฯ ประจำการอยู่ 20000 คน และมีทหารจากหน่วยอื่นๆ อีกกว่าพันคน(ภาพประกอบ กรุงโตเกียว ญี่ปุ่น)ส่วนที่กรุงโตเกียวของญี่ปุ่น ได้มีการขอความร่วมมือประชาชนให้หลีกเลี่ยงการรวมตัวกันเป็นกลุ่ม และระวังการพูดคุยในระยะใกล้ชิด หลังจากพบผู้ป่วยโควิด-19 รายใหม่กว่า 400 ราย เมื่อวันเสาร์ที่ผ่านมา (1 สิงหาคม 63) โดยคาดตัวเลขที่พุ่งอย่างก้าวกระโดดเกิดจากการที่ประชาชนออกเที่ยวช่วงวันหยุดยาว 4 วัน ขณะที่จังหวัดโอซากา พบผู้ป่วยเพิ่มเกือบ 200 รายล่าสุดญี่ปุ่นมีจำนวนผู้ป่วยโควิด-19 สะสมกว่า 36000 ราย และมีผู้เสียชีวิตทะลุ 1000 ศพ.ที่มา: CNA Straitstimes NHK
จังหวัดโอกินาวาประกาศสถานการณ์ฉุกเฉิน หลังยอดโควิดพุ่ง ส่วนโตเกียวยังอ่วม ป่วยเพิ่ม 400 ราย 
โควิด-19,ไวรัสโคโรนา,COVID-19,โควิดญี่ปุ่น,โตเกียว